- Hindi News
- Local
- Chandigarh
- In Chandigarh, Shops Of Non essential Items Closed From 5 Pm To May 11, There Is No Restriction On Exit
कोरोना का असर:चंडीगढ़ में आज शाम 5 बजे से 11 मई तक गैरजरूरी चीजों की दुकानें बंद, बाहर निकलने पर रोक नहीं
लॉकडाउन का डर: सेक्टर-26 मंडी में राशन लेने पहुंचे लोग
- चंडीगढ़ में लाॅकडाउन तो नहीं लगा, लेकिन पाबंदियां लॉकडाउन जैसी हीं
- वीकएंड लॉकडाउन और नाइट कर्फ्यू लगता रहेगा
चंडीगढ़ में लॉकडाउन तो नहीं लगाया गया है, लेकिन पाबंदियां उसी तर्ज पर लगाई गई हैं। 4 मई शाम 5 बजे से 11 मई सुबह 5 बजे तक कई तरह की पाबंदियां लगाई गई हैं। नाइट कर्फ्यू पहले की तरह रोज शाम 6 बजे से सुबह 5 बजे तक होगा। इसके अलावा वीकएंड कर्फ्यू भी लगेगा। यह फैसला सोमवार को प्रशासक वीपी सिंह बदनोर की प्रमुखता में हुई मीटिंग में लिया गया।
मीटिंग में कहा गया कि बाॅर्डर को सील नहीं किया जा सकता, क्योंकि पंजाब और हरियाणा की राजधानी चंडीगढ़ है। लॉकडाउन लगाने से अर्थव्यवस्था के साथ प्रवासी मजदूरों पर भी काफी ज्यादा असर पड़ता है और माइग्रेशन की स्थिति आ सकती है। इसलिए लॉकडाउन के बजाय पाबंदियां लगाई जा रही हैं।
प्रशासक ने हेल्थ डिपार्टमेंट को अस्पतालों में बेड की संख्या बढ़ाने के लिए कहा है। प्रशासक ने प्रिंसिपल सेक्रेटरी हेल्थ की प्रमुखता में एक स्पेशल टास्क फोर्स का गठन किया है, जो सेक्टर-16, 32 और 48 के अस्पतालों में कोरोना की वजह से हो रही मौतों को लेकर आॅडिटिंग करेगी। फैटेलिटी रेट को कम किया जा सके और जो भी इनडोर मेडिकल ट्रीटमेंट में सुधार की जरूरत होगी, उस पर टास्क फोर्स काम करेगी।
चंडीगढ़: 4 मई शाम 5 बजे से 11 मई सुबह 5 बजे तक ये निर्देश
ये बंद रहेगा
- सभी गैर जरूरी सामान की दुकानें, जैसे कपड़ा, शराब, पान-बीड़ी या सिगरेट की दुकानें बंद रहेंगी
- सिनेमा हाॅल, जिम, स्पा, बार, स्विमिंग पूल और कोचिंग सेंटर बंद रहेंगे
- स्पोर्ट्स काॅम्प्लेक्स बंद रहेंगे
- सोशल, कल्चर, स्पोर्ट्स और पाॅलिटिकल गैदरिंग पर पाबंदी
- रिक्रूटमेंट एग्जाम स्थगित किए जाएंगे, लेकिन यूपीएससी या प्रशासन की तरफ से जिन्हें परमिशन होगी, वे एग्जाम हो सकेंगे
- ठेके बंद रहेंगे
- सुखना लेक, म्यूजियम, लाइब्रेरी, राॅक गार्डन बंद रहेंगे
- स्कूल, काॅलेज, कोचिंग सेंटर बंद रहेंगे। टीचिंग स्टाफ एजुकेशन डिपार्टमेंट की तरफ से जारी निर्देशों के तहत ही आएगा
ये खुले रहेंगे
- गाड़ियों के आने-जाने पर पाबंदी नहीं।
- दूध, ब्रेड, सब्जियां, फल, डेयरी प्रोडक्ट, अंडे, मीट और मोबाइल रिपेयर की दुकानें खुली रहेंगी
- सभी सरकारी दफ्तर और बैंक 50 फीसदी स्टाफ के साथ खुलेंगे
- इंटर-इंट्रा स्टेट मूवमेंट के लिए पाबंदी नहीं है। जो लोग चंडीगढ़ में एंटर करते हैं, अगर उनके पास वैक्सीन लगाने को लेकर सर्टिफिकेट नहीं मिलता है या फिर नेगेटिव कोविड रिपोर्ट नहीं पाई जाती है तो उनका कोरोना टेस्ट करवाया जाएगा।
- मेड, कुक, ड्राइवर्स, नर्सिंग स्टाफ को आने-जाने की छूट रहेगी
- पब्लिक ट्रांसपोर्ट पर पाबंदी नहीं, 50 फीसदी की क्षमता के साथ ही चलेंगे
- सिर्फ ओलपिंक्स में हिस्सा लेने के लिए एथलीट्स तैयारी कर सकते हैं। सेक्रेटरी स्पोर्ट्स की मंजूरी पहले लेनी जरूरी होगी।
- रेस्टोरेंट, होटल, कैफे, काॅफी शाॅप, ईटिंग प्लेस खुलेंगे। बैठकर खाने की सुविधा नहीं। होम डिलीवरी रात 9 बजे तक।
- शादी में 50 और संस्कार में 20 लोगों की मंजूरी रहेगी
- सभी हाॅस्पिटल, नर्सिंग होम, हेल्थ संबंधित सुविधाएं जैसे टेस्टिंग लेबोरेट्रीज वगैरह पहले की तरह चलती रहेंगी।
tgl_Latn eng_Latn luo_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva kas_Deva kas_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva